ai4bharat/Pralekha huggingface dataset:
संचार एवं सूचना प्रौद्योगिकी मंत्रालय
दूरसंचार विभाग ने भारत में विदेशी ऑपरेटरों के इंटरनेशनल रोमिंग सिम कार्डों/ग्लोबल कॉलिंग कार्डों की बिक्री/किराए के लिए अनापत्ति प्रमाण पत्र  को जारी/नवीकरण करने की नीति में संशोधन किया है
संशोधित नीति विदेश जाने वाले भारतीय लोगों के हितों की रक्षा के तंत्र को मजबूत बनाती है
एनओसी धारकों के लिए प्रक्रियाओं को सुगम बनाया गया है
दूरसंचार क्षेत्र में शुरू किए गए नीतिगत सुधारों के एक हिस्से के रूप में, दूरसंचार विभाग  ने भारत में विदेशी ऑपरेटरों के इंटरनेशनल रोमिंग सिम कार्डों/ग्लोबल कॉलिंग कार्डों की बिक्री/किराए हेतु अनापत्ति प्रमाण पत्र  को जारी/नवीकरण करने के लिए संशोधित नियम एवं शर्तों को जारी किया है। भारत में विदेशी ऑपरेटरों के इंटरनेशनल रोमिंग सिम कार्डों/ग्लोबल कॉलिंग कार्डों की बिक्री/किराए के बारे में ट्राई की स्वत: ली गई सिफारिशों के बारे में विचार-विमर्श के बाद दूरसंचार विभाग ने संशोधित नियम और शर्तों को अंतिम रूप दिया है। ये संशोधित नियम एवं शर्तें विदेश जाने वाले भारतीय लोगों के हितों की रक्षा करने के तंत्र को मजबूत बनाती हैं और अन्य लाइसेंसों/पंजीकरणों के अनुरूप प्रक्रियाओं को भी सुगम बनाती हैं।
संशोधित नीति एनओसी धारकों को ग्राहक सेवा, संपर्क विवरण, एस्केलेशन मैट्रिक्स, मद वार बिलों, टैरिफ योजनाओं और प्रस्तावित सेवाओं से संबंधित जानकारी प्रदान करने के प्रावधान को अनिवार्य बनाती है। इसमें दूरसंचार विभाग में अपीलीय प्राधिकारी के प्रावधान के साथ एनओसी धारकों की शिकायतों को समयबद्ध समाधान की सुविधा प्रदान करने के लिए बिलिंग और उपभोक्ता शिकायत निवारण तंत्र को मजबूत बनाने का प्रावधान भी किया गया है।
इसके अलावा, संशोधित नीति एनओसी धारकों के मुद्दों के समाधान/प्रबंधन में सहायता प्रदान करने के लिए दूरसंचार विभाग में अन्य लाइसेंसों/पंजीकरणों के अनुरूप एनओसी धारकों के लिए आवेदन प्रक्रिया/अन्य प्रक्रियाओं को भी सुगम बनाती है।
रक्षा मंत्रालय
‘नॉन स्टेट एक्टर्स द्वारा प्रौद्योगिकी का इस्तेमाल और उससे निपटने के लिए सुरक्षा बलों का क्षमता निर्माण’ विषय पर कार्यशाला
भारतीय रक्षा विश्वविद्यालय  निदेशालय द्वारा 29-30 अप्रैल, 2019 को हितधारकों के साथ आयोजित किये गये साइबरएक्स  में सुरक्षा बलों के समक्ष आ रही विविध चुनौतियों को सामने रखा गया था। यह महसूस किया गया था कि नॉन स्टेट एक्टर्स द्वारा किये जा रहे साइबर सहित प्रौद्योगिकी के विभिन्न क्षेत्रों के इस्तेमाल का राष्ट्र पर बेहद विनाशकारी या दुर्बलकारी प्रभाव पड़ सकता है। नॉन स्टेट एक्टर्स और आतंकवादियों द्वारा प्रस्तुत किए जा रहे इस खतरे को देखते हुए तालमेल के साथ काम करने और क्षमता निर्माण की दिशा में कार्य करने की जरूरत महसूस की गई है।
इस मसले को पूरी रूप से हल करने के लिए आईडीयू निदेशालय द्वारा 12-13 जून, 2019 को पर्पल बे, जोधपुर, ऑफिसर्स होस्टल, इंडिया गेट नई दिल्ली में ‘नॉन स्टेट एक्टर्स द्वारा प्रौद्योगिकी का इस्तेमाल और उससे निपटने के लिए हमारे सुरक्षा बलों का क्षमता निर्माण’ विषय पर दो दिवसीय कार्यशाला का आयोजन किया जा रहा है। इस कार्यशाला का उद्देश्य आतंकी संगठनों द्वारा प्रौद्योगिकी का इस्तेमाल, डार्क वेब का इस्तेमाल, हाइब्रिड युद्ध को देशों द्वारा समर्थन, मादक पदार्थ और हवाला संपर्क, कानूनी प्रावधानों संबंधि चुनौतियों, आतंकवाद से निपटने में प्रौद्योगिकी के इस्तेमाल की मौजूदा क्षमता, भविष्य के रुझान और भावी योजना पर विचार करना है। इसमें प्रख्यात वक्ता और विशेषज्ञ भाग ले रहे हैं।
हैडक्वाटर्स इंटीग्रेटेड डिफेंस स्टाफ के उप प्रमुख लेफ्टिनेंट जनरल पीजेएस पन्नू ने उद्घाटन भाषण दिया। इसके बाद इंटीग्रेटेड डिफेंस स्टाफ के प्रमुख लेफ्टिनेंट जनरल पीएस राजेश्वर ने मुख्य भाषण दिया। इसके बाद पुलिस, खुफिया एजेंसियों, उद्योग, शैक्षिक जगत, थिंक टैंक्स और सेना के प्रख्यात वक्ताओं ने नॉन स्टेट एक्टर्स द्वारा प्रौद्योगिकी का इस्तेमाल और उससे निपटने के लिए हमारे सुरक्षा बलों का क्षमता निर्माण के विभिन्न पहलुओं पर अपनी जानकारी और अनुसंधान को साझा किया।
प्रधानमंत्री कार्यालय
प्रधानमंत्री नरेन्द्र मोदी ने स्वच्छ भारत दिवस 2019 की शुरुआत की
साबरमती आश्रम में महात्मा गांधी को श्रद्धांजलि अर्पित की
महात्मा गांधी के जीवन पर आधारित डाक टिकट और चांदी का सिक्का जारी किया
अहमदाबाद में साबरमती आश्रम में बच्चों और स्वयंसेवकों से मिले
 का दौरा किया और वहां बच्चों से मुलाकात की।
‘स्वच्छ भारत दिवस’ कार्यक्रम में उपस्थित सरपंचों को संबोधित करते हुए प्रधानमंत्री श्री नरेन्द्र मोदी ने कहा कि पूरी दुनिया महात्मा गांधी की 150वीं जयंती मना रही है। कुछ दिन पहले संयुक्त राष्ट्र द्वारा गांधीजी पर डाक टिकट जारी करने से यह कार्यक्रम और भी यादगार बन गया है। प्रधानमंत्री ने कहा कि अपने जीवनकाल में उन्हें कई बार साबरमती आश्रम आने का अवसर मिला और हमेशा की तरह आज भी यहां से उन्हें नई ऊर्जा मिली है।
प्रधानमंत्री ने कहा कि आज, गांव खुद को खुले में शौच से मुक्त घोषित कर रहे हैं। उन्होंने प्रत्येक देशवासी, खासतौर पर ग्रामीण इलाकों में रहने वालों, सरपंचों और ‘स्वच्छता’ के लिए काम करने वाले सभी लोगों को इसके लिए बधाई दी। उन्होंने कहा कि उम्र, समाज और आर्थिक स्थिति के बावजूद, सभी ने स्वच्छता, गरिमा और सम्मान की इस प्रतिज्ञा में अपना योगदान दिया है। उन्होंने कहा कि दुनिया हमारी इस सफलता से अचंभित है और उसके लिए हमें पुरस्कृत कर रही है। उन्होंने कहा कि पूरी दुनिया हैरान है कि भारत ने 60 महीने में 11 करोड़ से ज्यादा शौचालयों का निर्माण कराकर 60 करोड़ से ज्यादा आबादी को शौचालय की सुविधा उपलब्ध कराई है।
प्रधानमंत्री ने कहा कि जन भागीदारी और स्वैच्छिकता स्वच्छ भारत अभियान की पहचान और इसकी सफलता का कारण रही है। उन्होंने इस मिशन को खुले दिल से समर्थन देने के लिए पूरे देश को धन्यवाद दिया। जन भागीदारी के महत्व पर जोर देते हुए प्रधानमंत्री ने कहा कि जल जीवन मिशन और 2022 तक एक बार इस्तेमाल होने वाले प्लास्टिक के खात्मे जैसी महत्वपूर्ण सरकारी पहलों की सफलता के लिए सामूहिक प्रयास जरूरी हैं।
प्रधानमंत्री ने कहा कि उनकी सरकार महात्म गांधी के सपनों को हकीकत में बदलने के लिए प्रतिबद्ध है। इस संदर्भ में उन्होंने आत्मनिर्भरता सुनिश्चित करने, सुगम जीवन उपलब्ध कराने और विकास को अंतिम छोर तक ले जाने की सरकार की पहलों का जिक्र किया। उन्होंने जनता से राष्ट्र की भलाई के लिए संकल्प लेने और इसे सफल बनाने के लिए कड़ी मेहनत करने का आग्रह किया। उन्होंने कहा कि 130 करोड़ लोगों का संकल्प व्यापक बदलाव ला सकता है।
मंत्रिमण्डल
केन्द्रीय मंत्रिमंडल ने पूर्व रक्षा मंत्री एवं चार बार गोवा के मुख्यमंत्री रहे दिवंगत श्री मनोहर पर्रिकर को श्रद्धांजलि के रूप में ग्रीनफील्ड इंटरनेशनल एयरपोर्ट मोपा, गोवा का नामकरण ‘मनोहर इंटरनेशनल एयरपोर्ट- मोपा, गोवा’ के रूप में करने को कार्योत्तर मंजूरी दी
माननीय प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने पूर्व रक्षा मंत्री एवं चार बार गोवा के मुख्यमंत्री रहे दिवंगत श्री मनोहर पर्रिकर को श्रद्धांजलि के रूप में ग्रीनफील्ड इंटरनेशनल एयरपोर्ट मोपा, गोवा का नामकरण 'मनोहर इंटरनेशनल एयरपोर्ट- मोपा, गोवा' के रूप में करने को कार्योत्तर मंजूरी दे दी है।
गोवा राज्य के लोगों की आकांक्षाओं को पूरा करने हेतु गोवा के माननीय मुख्यमंत्री ने ग्रीनफील्ड इंटरनेशनल एयरपोर्ट, मोपा, गोवा का नामकरण ‘मनोहर इंटरनेशनल एयरपोर्ट – मोपा, गोवा’ के रूप में करने के गोवा के राज्य सरकार के मंत्रिमंडल के सर्वसम्मत निर्णय से अवगत कराया था।
गोवा के मोपा में स्थित ग्रीनफील्ड हवाई अड्डे का उद्घाटन माननीय प्रधानमंत्री द्वारा दिसंबर, 2022 में किया गया था। आधुनिक गोवा के निर्माण में पूर्व मुख्यमंत्री और भारत सरकार के पूर्व रक्षा मंत्री दिवंगत डॉ. मनोहर पर्रिकर के योगदान के सम्मान में इस हवाई अड्डे का नाम रखा गया है।
गृह मंत्रालय
वर्ष 2021 की जनगणना और राष्ट्रीय जनसंख्या रजिस्ट्रर को नवीनतम बनाने के लिए राज्यो के समन्वयको और जनसंख्या संचालन निदेशको का अखिल भारतीय सम्मेलन
 को नवीनतम बनाने के लिए राज्यो के समन्वयको और जनगणना संचालन निदेशको का अखिल भारतीय सम्मेलन महापंजीयक एवं जनगणना आयुक्त डॉ. विवेक जोशी की अध्यक्षता में नई दिल्ली में संपन्न हुआ। सम्मेलन में राज्य सरकारो के वरिष्ठ अधिकारियो और डीसीओ अधिकारियो ने भाग लिया।
इस सम्मेलन का उद्देश्य अधिकारियो को 2021 की जनगणना की तैयारियो को समझाना,इस संबंध में किसी भी शंका का निवारण करना और सुधार के लिए आपस में संवाद का अवसर प्रदान करना था। जनगणना के विभिन्न पहलुओ पर जानकारी के आदान-प्रदान के लिए राज्यो के समन्वयको और जनसंख्या संचालन के निदेशको को प्रस्तुतीकरण भी दिया गया।
सम्मेलन की शुरूआत डॉ.जोशी के उद्घाटन संबोधन से हुई और इसके बाद वर्ष 2021 की जनगणना के लिए विभिन्न राज्यो की भूमिका,केंद्र सरकार द्वारा राज्यो को दिए जाने वाले सहयोग और राज्यो से मिलने वाले सहयोग पर विचार विमर्श हुआ। इस दौरान वरिष्ठ अधिकारियो को जनगणना के लिए संचालन व्यवस्था और जनगणना के संबंध में जागरूकता बढाने के लिए सूचना के प्रसार पर विस्तृत जानकारी दी गई।
आगामी जनगणना में डिजिटल प्रक्रिया पर जानकारी प्रदान करने के लिए विभिन्न एप,जनगणना प्रबंधन और निगरानी पोर्टल पर प्रस्तुतीकरण भी दिया गया। जनगणना के विभिन्न पहलुओ के साथ-साथ राष्ट्रीय जनसंख्या रजिस्ट्रर को नवीनतम बनाने पर भी विचार- विमर्श किया गया।
राष्ट्रीय प्रशिक्षको का प्रशिक्षण 14 अक्टूबर,2019 से शुरू होगा और वरिष्ठ अधिकारियो को इस संबंध में जानकारी दी गई। सम्मेलन में प्रशिक्षण के राष्ट्रीय स्तर से लेकर प्रगणक स्तर तक होने के कारण राज्य सरकार के अधिकारियो को सबकी भागीदारी सुनिश्चित करने के लिए कहा गया। इससे जनगणना संचालन में अंतर को दूर करने में सहायता प्राप्त होगी।
शिक्षा मंत्रालय
केंद्रीय मानव संसाधन विकास मंत्री ने इग्नू के ऑनलाइन एम ए  कार्यक्रम का शुभारंभ किया
केंद्रीय मानव संसाधन विकास मंत्री श्री रमेश पोखरियाल 'निशंक' ने आज फेसबुक लाइव सेशन के माध्यम से इग्नू के ऑनलाइन एम ए  कार्यक्रम का शुभारंभ किया। इस अवसर पर अपने संबोधन में केंद्रीय मानव संसाधन विकास मंत्री ने कहा कि इससे हमारी ‘पढ़े इंडिया ऑनलाइन’ पहल को मजबूती मिलेगी। उन्होंने ऑनलाइन शिक्षा को बढ़ावा देने में इग्नू की भूमिका की सराहना की। उन्होंने इस बात पर जोर दिया कि हिंदी भाषा केवल भारत में ही नहीं, बल्कि मॉरिशस, फिजी, सूरीनाम आदि जैसे अन्य देशों में भी भूमिका निभाती है।
मानव संसाधन विकास मंत्री ने यह भी कहा कि नेशनल डिजिटल लाइब्रेरी , स्वयं, स्वयं प्रभा, दीक्षा जैसी पहलें उन अन्य प्लेटफार्मों में से हैं, जो भारत भर के लाखों छात्रों को डिजिटल शिक्षा प्रदान कर रही हैं और इसी दिशा में उठा इग्नू का यह कदम इसे बल प्रदान करेगा। उन्होंने किफायती शिक्षा प्रणाली के साथ वंचितों को शिक्षा उपलब्ध कराने के लिए ऑनलाइन शिक्षा को बढ़ावा देने की सरकार की प्रतिबद्धता दोहरायी और कहा कि इस संबंध में इग्नू की भूमिका अत्यधिक महत्वपूर्ण है।
इग्नू के कुलपति प्रो. नागेश्वर रावने इग्नू द्वारा शुरू किए गए अन्य ऑनलाइन कार्यक्रमों की जानकारी दी और उच्च शिक्षा के लिए ऑनलाइन क्षेत्र में विश्वविद्यालय द्वारा की गई अन्य पहलों के बारे में भी मानव संसाधन विकास मंत्री को जानकारी दी।
इग्नू के उपकुलपति प्रो. सत्यकामने कहा कि मानव संसाधन विकास मंत्री के मार्गदर्शन और उनके निरंतर प्रोत्साहन के बिना एमए हिंदी ऑनलाइन कार्यक्रम संभव नहीं होता। उन्होंने कहा कि यह उनके और उनकी टीम के लिए बेहद खुशी की बात है कि हमारे शिक्षा मंत्री हिंदी और इसके साहित्य के महान प्रस्तावक हैं।
विश्वविद्यालय ने हिंदी में एमए के अलावा गांधी एवं शांति अध्ययन में एमए, पर्यटन अध्ययन में बीए, अरबी में सर्टिफिकेट कोर्स, सूचना प्रौद्योगिकी में सर्टिफिकेट कोर्स,पुस्तकालय और सूचना विज्ञान में सर्टिफिकेट कार्यक्रम भी शुरू किए हैं।
इग्नू अपने पोर्टल www.iop.ignouonline.ac.in. के माध्यम से ऑनलाइन पाठ्यक्रमों की पेशकश करता है। इस ऑनलाइन कार्यक्रम में वीडियो और ऑडियो लेक्चर्स, ट्यूटोरियल आदि शामिल होंगे जो वेबसाइट पर एक क्लिक पर उपलब्ध होंगे।
सेशन का सीधा प्रसारण इग्नू के ज्ञान दर्शन टीवी चैनल, ज्ञान धारा और फेसबुक पेज के माध्यम से किया गया।
इस्पात मंत्रालय
आरआईएनएल ने भारत रत्न बाबा साहेब डॉ. बी आर अम्बेडकर को उनकी 132वीं जयंती पर भावभीनी श्रद्धांजलि अर्पित की
विशाखापट्टनम इस्पात संयंत्र की कॉरपोरेट इकाई आरआईएनएल ने 14 अप्रैल 2023 को उक्कुनगरम में भारत रत्न बाबा साहेब डॉ. बी आर अम्बेडकर को उनकी 132वीं जयंती पर भावभीनी श्रद्धांजलि अर्पित की।
आरआईएनएल के अध्यक्ष एवं प्रबंध निदेशक  श्री अतुल भट्ट ने इस अवसर पर भारत रत्न डॉ. बी आर अम्बेडकर की प्रतिमा पर माल्यार्पण किया। बाबा साहेब का उनकी 132वीं जयंती पर स्मरण करते हुए आरआईएनएल के सीएमडी श्री अतुल भट्ट ने कहा कि बाबा साहेब एक विशाल और बहु-प्रतिभाशाली व्यक्तित्व थे और हमें बाबा साहेब के विचारों और दर्शन को सीखना और आत्मसात करना होगा।
आरआईएनएल के सीएमडी श्री अतुल भट्ट ने बाबा साहेब के बहु-कौशल दृष्टिकोण को विकसित करने और एक लाभप्रद संगठन के लिए मूल्य सृजन में उनके दर्शन को सामूहिक रूप से अनूदित करने के लिए आरआईएनएल को प्रोत्साहित किया। उन्होंने कहा, ‘‘ सभी प्रकार की चुनौतियों का सामना करने और और उनसे सफलतापूर्वक उबरने के लिए आईये हम अपने भीतर बाबा साहेब की आत्मा की खोज करें। ‘‘
इस शुभ दिन पर वैशाखी बुद्ध विहार के परिसरों में बोधि वृक्ष का एक पौधा लगाया गया। इस कार्यक्रम में बड़ी संख्या में वरिष्ठ अधिकारियों और कर्मचारियों ने भाग लिया।
मत्स्यपालन, पशुपालन और डेयरी मंत्रालय
राष्ट्रीय मात्स्यिकी विकास बोर्ड को ‘‘इंडिया एग्रीबिजनेस पुरस्कार 2022’’ मिला
|
|
- मत्स्यपालन, पशुपालन और डेयरी राज्य मंत्री डॉक्टर संजीव के. बालयान ने एनएफडीबी को ‘इंडिया एग्रीबिजनेस पुरस्कार 2022’ प्रदान किया
- भारत अंतर्राष्ट्रीय कृषि व्यवसाय और प्रौद्योगिकी मेला-2022 आयोजित
- खाद्य, कृषि, बागवानी, पशुपालन, मत्स्य पालन और संबद्ध प्रमुख क्षेत्रों में हितधारकों द्वारा किए गए विकास आधुनिकीकरण को प्रदर्शित करने के लिए मेले का आयोजन
मत्स्यपालन, पशुपालन तथा डेयरी राज्य मंत्री डॉ. संजीव के. बालयान और नीति आयोग के सदस्य डॉ. रमेश चंद एनएफडीबी को ‘इंडिया एग्रीबिजनेस पुरस्कार 2022’ प्रदान करते हुए
मत्स्यपालन, पशुपालन तथा डेयरी मंत्रालय भारत सरकार के मत्स्यपालन विभाग के अंतर्गत जीवंत संगठन राष्ट्रीय मात्स्यिकी विकास बोर्ड , हैदराबाद मत्स्य पालन क्षेत्र के अंतर्गत सर्वश्रेष्ठ कृषि पुरस्कार के लिए ‘इंडिया एग्रीबिजनेस पुरस्कार 2022’ से सम्मानित होने वाले संगठनों में से एक था। यह पुरस्कार मत्स्य पालन क्षेत्र की सेवाओं और समर्थन के लिए आयोजित कार्यक्रम में प्रदान किया गया। यह समर्थन प्रौद्योगिकी उन्नयन, जलीय कृषि में प्रजातियों के विविधिकरण, नई और उन्नत किस्म की मछलियों के प्रसार, समुद्री शैवाल की खेती, सजावटी मछलियों, प्रशिक्षण तथा क्षमता निर्माण के लिए आवश्यकता आधारित परियोजनाओं को समर्थन देने के लिए हितधारकों को समर्पित महत्वपूर्ण और उल्लेखनीय भूमिका निभाने के लिये दिया गया ताकि मछली उत्पादन और उत्पादकता में महत्वपूर्ण रूप से वृद्धि की जा सके, मछुआरों की आजीविका में सुधार लाया जा सके, मत्स्य पालन में उद्यम के अवसरों में बढ़ावा दिया जा सके, रोजगार सृजन हो सके, स्वच्छ तरीके से हैंडलिंग और मछली के विपणन तथा खपत को बढ़ाया जा सके।
इंडियन चैम्बर ऑफ फूड एंड एग्रीकल्चर  ने ‘एग्रो वर्ल्ड 2022’-भारत अंतर्राष्ट्रीय कृषि व्यवसाय तथा प्रौद्योगिकी मेला-2022 का आयोजन 9 से 11 नवम्बर, 2022 तक नई दिल्ली के भारतीय कृषि अनुसंधान संस्थान, पूसा परिसर में किया जा रहा है। आईसीएफए बड़ी संख्या में राष्ट्रीय/अंतर्राष्ट्रीय औद्योगिक संगठनों तथा संबद्ध संगठनों के साथ तकनीकी सहयोग करने वाला भारत सरकार का संगठन है। मेले का आयोजन खाद्य, कृषि, बागवानी, पशु पालन, मछलीपालन तथा संबद्ध क्षेत्रों में प्रमुख हितधारकों द्वारा किए गए विकास और आधुनिकीकरण को दिखाने के लिए किया गया।
इस आयोजन के हिस्से के रूप में राष्ट्रीय मात्स्यिकी विकास बोर्ड को इंडिया एग्रीबिजनेस पुरस्कार-2022 प्रदान किया गया। यह पुरस्कार मत्स्य पालन के क्षेत्र में उल्लेखनीय कार्य के लिए दिया गया। डॉ. सुवर्ण चंद्रप्पागरी, आईएफएस, मुख्य कार्यकारी, एनएफडीबी ने समारोह में भाग लिया और मत्स्यपालन, पशुपालन तथा डेयरी राज्य मंत्री डॉ. संजीव कुमार बालयान तथा नीति आयोग के सदस्य डॉ. रमेश चंद से पुरस्कार ग्रहण किया।
उप राष्ट्रपति सचिवालय
उपराष्ट्रपति कल वियतनाम की चार दिवसीय यात्रा पर जा रहे हैं
श्री नायडू वियतनाम के नेताओं के साथ उच्च-स्तरीय वार्ता करेंगे
वेसाक के 16 वें संयुक्त राष्ट्र दिवस में शामिल होंगे
उपराष्ट्रपति श्री एम. वेंकैया नायडू 9 मई को वियतनाम की चार दिवसीय सरकारी यात्रा पर जा रहे हैं। उनकी इस यात्रा से दक्षिण पूर्व एशियाई देश के साथ भारत की व्यापक रणनीतिक साझेदारी में बढोतरी होने की उम्मीद है।
वियतनाम के नेताओं के साथ बातचीत करने के अलावा उपराष्ट्रपति 12 मई को वियतनाम के उत्तरी हॉ नाम प्रांत स्थित ताम चुक पैगोडा में वेसाक के 16 वें संयुक्त राष्ट्र दिवस में शामिल होंगे। उपराष्ट्रपति इस कार्यक्रम के उद्घाटन सत्र में ‘वैश्विक नेतृत्व के लिए बौद्धिक दृष्टिकोण और स्थाई समाज के लिए साझा जिम्मेदारी’ विषय पर मुख्य भाषण देंगे।
वियतनाम की राजधानी हनोई आगमन पर श्री नायडू भारत के राजदूत द्वारा आयोजित एक स्वागत समारोह में भारतीय समुदाय को संबोधित करेंगे।
अगले दिन, उपराष्ट्रपति वीरों और शहीदों के राष्ट्रीय स्मारक पर शहीदों को श्रद्धांजलि अर्पित करेंगे और उसके बाद राष्ट्रपति महल जायेंगे, जहां पर उनका औपचारिक स्वागत किया जाएगा।
श्री नायडू वियतनाम के उपराष्ट्रपति श्री डांग थी न्गोक थिन्ह के साथ भी बातचीत करेंगे और प्रतिनिधिमंडल स्तर की वार्ता करेंगे। वे वियतनाम की राष्ट्रीय असेंबली के चेयरपर्सन श्रीमान मी गुयेन किम थी नगन से भी मुलाकात करेंगे।
उच्च स्तरीय वार्ता के दौरान, श्री नायडू और उनके मेजबानों के मध्य व्यापार और निवेश संबंधों सहित कई मुद्दों पर चर्चा होने की उम्मीद है। भारत के निर्यात के लिए बेहतर बाजार पहुंच प्रदान करने, तेल और गैस क्षेत्रों में अवसरों की खोज करने, वियतनाम में भारतीय फार्मास्युटिकल सेवाओं के लिए सहायता प्रदान करने, रक्षा और अंतरिक्ष प्रौद्योगिकियों में सहयोग, वियतनामी रक्षा बलों के लिए प्रशिक्षण और क्षमता निर्माण और दोनों देशों के बीच सांस्कृतिक संबंधों को मजबूत बनाने के बारे में बातचीत होने की उम्मीद है।
11 मई को, श्री नायडू हो ची मिन्ह के मकबरे पर जायेंगे जहां वे दिवंगत राष्ट्रपति को श्रद्धांजलि देंगे। श्री नायडू महात्मा गांधी की 150 वीं जयंती के उपलक्ष्य में शुरू की गई ‘मानवता के लिए भारत’पहल के तहत वियतनाम में आयोजित ‘जयपुर फुट आर्टिफिशियल लिम्ब फिटमेंट कैंप’ के वियतनामी लाभार्थियों और भारतीय समुदाय से भी मुलाकात करेंगे।
दोपहर में, एक अलग कार्यक्रम में श्री नायडू वियतनाम के प्रधान मंत्री श्री गुयेन जुआन फुक से से भी मुलाकात करेंगे।
12 मई को, उपराष्ट्रपति वियतनाम के हा नाम प्रांत स्थित ताम चुक पैगोडा में वेसाक के 16 वें संयुक्त राष्ट्र दिवस के उद्घाटन समारोह में शामिल होंगे और मुख्य भाषण देंगे।
बौद्धों के लिए बहुत पवित्र माने जाने के कारण वेसाक को बुद्ध के जन्म, उनकी आत्मज्ञान की प्राप्ति और उनके निधन के उपलक्ष्य में मनाया जाता है।
इस कार्यक्रम में श्री नायडू की भागीदारी से भारत और दुनिया भर के बौद्ध समुदायों के बीच संबंधों में और मजबूती आने की उम्मीद है। इस आयोजन में दुनिया भर से 10,000 से अधिक बौद्ध अनुयायियों, 1,500 धार्मिक गणमान्य व्यक्तियों, शोधकर्ताओं, वैज्ञानिकों और अन्य लोगों को आकर्षित करने की आशा है।
विद्युत मंत्रालय
पोसोको ने आईएमडी के साथ बेहतर विद्युत ग्रिड प्रबंधन के लिए समझौता ज्ञापन पर हस्ताक्षर किए
राष्ट्रीय ग्रिड परिचालक पोसोको ने आज भारत मौसम विज्ञान विभाग  के साथ एक समझौता ज्ञापन पर हस्ताक्षर किए। इसके तहत दोनों पक्षों ने इस पर अपनी सहमति व्यक्त की है कि आईएमडी द्वारा उपलब्ध कराई गई मौसम की जानकारी का उपयोग पूरे भारत में विद्युत प्रणाली संचालकों की ओर से भारतीय विद्युत प्रणाली के बेहतर प्रबंधन और विश्लेषण के उद्देश्य से किया जाएगा।
पोसोको के अध्यक्ष व प्रबंध निदेशक  श्री एस आर नरसिम्हन और आईएमडी के महानिदेशक  डॉ. मृत्युंजय महापात्रा ने पोसोको के एनआरएलडीसी में इस समझौता ज्ञापन पर हस्ताक्षर किए। इस बैठक में दोनों पक्षों के अन्य वरिष्ठ अधिकारियों ने भी हिस्सा लिया।
इस समझौता ज्ञापन के तहत आईएमडी चालू मौसम की जानकारी हर घंटे या इससे कम अंतराल पर उपलब्ध कराएगा। यह चिन्हित स्टेशनों के लिए अगले 36 घंटों तक का तापमान, आर्द्रता, हवा की गति, हवा की दिशा और वर्षा का मौसम पूर्वानुमान प्रदान करेगा। इसके अलावा यह पहाड़ी राज्यों और पहाड़ी इलाकों से गुजरने वाली महत्वपूर्ण पारेषण  लाइनों के मार्ग के लिए हिमपात पूर्वानुमान भी प्रदान करेगा। वहीं, यह नवीकरणीय ऊर्जा संयंत्रों के स्थानों पर मौसम संबंधी पूर्वानुमान प्रदान करेगा।
इससे पहले पोसोको और आईएमडी के बीच अंतिम समझौता ज्ञापन पर 18 मई, 2015 को हस्ताक्षर किए गए थे।
पावर सिस्टम ऑपरेशन कारपोरेशन  विद्युत मंत्रालय के तहत भारत सरकार की एक पूर्ण स्वामित्व वाली अनुसूची ए उद्यम है। यह राष्ट्रीय विद्युत ग्रिड के सुरक्षित एकीकृत परिचालन को सुनिश्चित करने के लिए जिम्मेदार है। इसमें विद्युत अधिनियम, 2003 के तहत पांच क्षेत्रीय भार प्रेषण केंद्र  और राष्ट्रीय भार प्रेषण केंद्र  शामिल हैं।
वाणिज्य एवं उद्योग मंत्रालय
परामर्शदाताओं को परामर्श देना : स्टार्टअप इंडिया नवोन्मेषण सप्ताह ने स्टार्टअप्स को दिशानिर्देश उपलब्ध कराने के लिए उद्योग के परामर्शदाताओं के लिए मेंटर मास्टरक्लास प्रस्तुत किया
स्टार्टअप इंडिया की शुरुआत 16 जनवरी को हुई थी। इसी दिन को राष्ट्रीय स्टार्टअप दिवस के रूप में मनाया जाता है। भारतीय स्टार्टअप इकोसिस्टम की भावना को मनाने तथा इस ऐतिहासिक दिवस का समारोह मनाने के लिए हमने 10 जनवरी 2023 से 16 जनवरी 2023 को स्टार्टअप इंडिया नवोन्मेषण सप्ताह के रूप में चुना है। इस संदर्भ में, स्टार्टअप इंडिया द्वारा विभिन्न कार्यशालाओं, क्षमता निर्माण सत्रों तथा कार्यक्रमों का आयोजन किया जा रहा है जिनमें से प्रत्येक सत्र भारत में उद्यमशीलता इकोसिस्टम से संबंधित एक विशेष विषय वस्तु को समर्पित है। एमएएआरजी  प्लेटफॉर्म में प्रवेश करें जो उद्यमशीलता तथा उद्यमशीलता की भावना को बढ़ावा देने के राष्ट्रीय लक्ष्यों को पूरा करता है।
राष्ट्रीय मेंटरशिप प्रोग्राम, एमएएआरजी  विविध सेक्टरों, कार्यों, चरणों, भौगोलिक क्षेत्रों तथा डोमेनों में स्टार्टअप्स के लिए मेंटरशिप को सुगम बनाने के लिए एक वन स्टाप प्लेटफॉर्म है।
उद्यमशीलता के सप्ताह भर चलने वाले उत्सव के एक हिस्से के रूप में केंद्रीय वाणिज्य एवं उद्योग मंत्रालय का उद्योग एवं आंतरिक व्यापार संवर्धन विभाग  जोन स्टार्टअप्स के सहयोग से 13 जनवरी, 2023 को मुंबई के दलाल स्ट्रीट, फोर्ट, पीजे टावर्स  की 25वीं मंजिल पर दोपहर 3 बजे से 5:30 बजे सायं तक मार्ग मेंटर मास्टरक्लास का आयोजन कर रहा है। व्यक्तिगत रूप से परामर्शदाता के भाग लेने के अतिरिक्त, आउटस्टेशन के मेंटर भी वर्चुअल तरीके से इस सत्र में शामिल हो सकने में सक्षम हो सकेंगे।
कार्यशाला का उद्येश्य उपस्थित लोगों को उनकी क्षमताओं और ज्ञान को बढ़ाने के जरिये स्टार्टअप्स को परामर्श देने के प्रभावी तरीकों से लैस करना है। उद्योग के ज्ञाता जो अपने क्षेत्र में विशेषज्ञता रखते हैं, मेंटरों को परामर्श देंगे।
- बीहैव कैपिटल के संस्थापक भूषण गजारिया द्वारा फ्रेमवर्क फॉर इफेक्टिव मोनिटरिंग
- फंडइनेबल के विक्रांत पोटनिस द्वारा हेल्पिंग योर मेंटिस रेज ए राउंड ऑफ कैपिटल
- सीआईबीए के सीईओ द्वारा व्हाट फाउंडर्स एक्सपेक्ट फ्राम मेंटर्स पर पैनल चर्चा
एमएएआरजी परामर्शदाता एवं आकांक्षी परामर्शदाता दोनों को ही मास्टरक्लास का हिस्सा बनने के लिए आमंत्रित किया गया है।
स्टार्टअप इंडिया
स्टार्टअप इंडिया क्या है ? यह एक प्रमुख पहल है जिसका लक्ष्य स्टार्टअप संस्कृति को उत्प्रेरित करना तथा भारत में नवोन्मेषण एवं उद्यमिता के लिए एक मजबूत और समावेशी इकोसिस्टम का निर्माण करना है। 2016 में अपनी शुरुआत के बाद से, स्टार्टअप इंडिया पहल ने उद्यमियों की सहायता करने, एक मजबूत इकोसिस्टम का निर्माण करने एवं भारत को रोजगार चाहने वालों के बजाये रोजगार देने वालों के देश के रूप में रूपांतरित करने के लिए कई कार्यक्रम आरंभ किए हैं। इन कार्यक्रमों का प्रबंधन एक समर्पित स्टार्टअप इंडिया टीम द्वारा किया जाता है जो केंद्रीय वाणिज्य एवं उद्योग मंत्रालय के तहत उद्योग एवं आंतरिक व्यापार संवर्धन विभाग  को रिपोर्ट करती है।
गृह मंत्रालय
सुश्री लता मंगेशकर के निधन पर सम्मान स्वरूप 6 फरवरी से दो दिनों का राजकीय शोक
भारत सरकार आज अत्यंत दु:ख के साथ सुश्री लता मंगेशकर के निधन की घोषणा कर रही है। दिवंगत महान गायिका के सम्मान में, भारत सरकार ने निर्णय लिया है कि आज से पूरे भारत में दो दिन का राजकीय शोक रहेगा।
राष्ट्रीय ध्वज 06.02.2022 से 07.02.2022 तक पूरे भारत में आधा झुका रहेगा और कोई भी आधिकारिक मनोरंजन आयोजन नहीं होगा।
यह भी निर्णय लिया गया है कि सुश्री लता मंगेशकर का राजकीय सम्मान के साथ अंतिम संस्कार किया जाएगा।
स्वास्थ्य एवं परिवार कल्याण मंत्रालय
भारत में सक्रिय मामलों के प्रतिशत में गिरावट का ट्रेंड बरकरार
कुल पॉजिटिव मामले का केवल 15.11 प्रतिशत ही सक्रिय मामला
कुल सक्रिय मामलों का 76 प्रतिशत मामला 10 सबसे अधिक प्रभावित राज्यों में
भारत में कुल पॉजिटिव मामलों के प्रतिशत की तुलना में सक्रिय मामलों की संख्या में गिरावट का ट्रेंड लगातार बना हुआ है। इस समय देश में कुल पॉजिटिव मामलों में से केवल 15.11 प्रतिशत सक्रिय मामले हैं जो 9,40,441 हैं।
एक अगस्त को जहां यह आंकड़ा 33.32 प्रतिशत था, वहीं 30 सितंबर को यह 15.11 प्रतिशत पर आ गया है। दो महीने में भी सक्रिय मामलों की संख्या आधी हो गई है।
भारत में लगातार बढ़ रहा रिकवरी दर आज 83.33 प्रतिशत हो गया। पिछले 24 घंटे में 86,428 मरीज ठीक हुए हैं और उन्हें छुट्टी दे दी गई है।
कुल ठीक होने वाले मामले की संख्या 51,87,825 है। रिकवर मामले और सक्रिय मामलों के बीच का अंतर 42 लाख  को पार कर गया है। रिकवरी के बढ़ती संख्या के कारण अंतर लगातार बढ़ रहा है।
देश में सक्रिय मामलों की संख्या होने के कारण 22 सितंबर के बाद से सक्रिय मरीजों की संख्या 10 लाख से नीचे बनी हुई है।
सक्रिय मामलों के 76 प्रतिशत से अधिक मामले 10 राज्यों में केंद्रित हैं। ये राज्य हैं— महाराष्ट्र, कर्नाटक, केरल, आंध्र प्रदेश, उत्तर प्रदेश, तमिलनाडु, ओडिशा, असम, छत्तीसगढ़ और तेलंगाना।
2,60,000 से अधिक सक्रिय मामले के साथ महाराष्ट्र इस सूची में सबसे उपर है।
टेस्ट, ट्रैक, ट्रेस, ट्रीट, टक्नोलॉजी रणनीति के कारण राज्यों और केंद्र शासित प्रदेशों के तेजी से रिकवरी दर्ज की जा रही है।
14 राज्यों और केन्द्र शासित प्रदेशों में 5,000 से कम सक्रिय मामले हैं।
रिकवरी के कुल मामलों में से 78 प्रतिशत 10 राज्य / केन्द्र शासित प्रदेशों से है। महाराष्ट्र में सबसे अधिक 10,00,000 रिकवरी हुई है जिसके बाद आंध्र प्रदेश में 6,00,000 से अधिक रिकवरी हुई है।
पिछले 24 घंटों में 80,472 नए मामले सामने आए हैं।
नए मामलों में से 76 प्रतिशत मामले 10 राज्यों और केंद्रशासित प्रदेशों से हैं। महाराष्ट्र ने सबसे अधिक लगभग 15,000 नए मामले सामने आए हैं। इसके बाद कर्नाटक में 10,000 से अधिक मामले सामने आए हैं।
पिछले 24 घंटों में 1,179 लोगों की मौत हुई है।
इनमें से लगभग 85 प्रतिशत मामले महाराष्ट्र, कर्नाटक, पंजाब, तमिलनाडु, उत्तर प्रदेश, पश्चिम बंगाल, दिल्ली, छत्तीसगढ़, मध्य प्रदेश और आंध्र प्रदेश जैसे दस राज्य / केंद्र शासित प्रदेशों से सामने आए हैं।
नई मौतों में से 36 प्रतिशत से अधिक मौतें महाराष्ट्र  में हुई हैं।.एमजी/एएम/सीसीएच/एसएस
(